turjo4nis/wikipedia-bn-dump-20250701 huggingface dataset:
সিসটোসোমায়োসিস

সিসটোসোমায়োসিস (বিলহার্সিয়া, স্নেইল ফিভার, এবং কাটাইয়ামা ফিভার হিসাবেও পরিচিত) সিসটোসোমা ধরনের পরজীবী কৃমি দ্বারা সৃষ্ট রোগ। এটি মূত্রনালী অথবা অন্ত্রসমূহকে আক্রান্ত করতে পারে।  পেটে ব্যথা, ডায়রিয়া, রক্ত পায়খানা অথবা মূত্রে রক্ত চিহ্ন অথবা উপসর্গ হিসাবে দেখা দিতে পারে।  দীর্ঘ সময় ধরে সংক্রমিতরা যকৃতের ক্ষতি, কিডনি অকৃতকার্যতা, বন্ধ্যাত্ব,  মূত্রাশয় ক্যান্সারে আক্রান্ত হতে পারে। শিশুদের ক্ষেত্রে এটি কম বৃদ্ধি এবং শেখার অক্ষমতার কারণ হতে পারে।

পরজীবীপূর্ণ দূষিত পানির সংস্পর্শে রোগটি ছড়ায়।  সংক্রমিত মিঠা পানির শামুক দ্বারা এই পরজীবীগুলো ছড়ায়।  এই রোগটি বিশেষভাবে উন্নয়নশীল দেশসমূহের শিশুদের মধ্যে দেখা যায় যেহেতু তারা দূষিত পানিতে বেশি খেলা করে। অন্যান্য উচ্চ ঝুঁকি সম্পন্ন গ্রুপের মধ্যে আছে কৃষক, জেলে এবং দৈনন্দিন কাজে অপরিষ্কার পানি ব্যবহারকারী মানুষ। এটি হেলমিন্থ সংক্রমণ গ্রুপের  অন্তর্ভুক্ত। মানুষের মূত্র অথবা মলে পরজীবীর ডিম খুঁজে পাওয়ার মাধ্যমে রোগ নির্ণয় করা যায়। রক্তে রোগটির বিরুদ্ধে অ্যান্টিবডি খুঁজে পাওয়ার মাধ্যমেও এটি নিশ্চিত করা যায়।

এই রোগ প্রতিরোধের উপায়গুলোর মধ্যে রয়েছে বিশুদ্ধ পানির প্রাপ্যতা নিশ্চিতকরণ এবং শামুকের সংখ্যা হ্রাস। যে সব এলাকায় সাধারণত এই রোগটি দেখা যায় সে সব এলাকার সকল গ্রুপসমূহকে বছরে একসাথে প্রসিকান্টেল ঔষধ দ্বারা চিকিৎসা করা যেতে পারে। সংক্রমিত লোকের সংখ্যা কমাতে এবং রোগের বিস্তার হ্রাসে এটি করা হয়। প্রসিকান্টেল ঔষধটি বিশ্ব স্বাস্থ্য সংস্থা কতৃর্ক আক্রান্ত ব্যক্তিদের চিকিৎসায় সুপারিশ করা হয়।

সিসটোসোমায়োসিস বিশ্বজুড়ে ২১০ মিলিয়ন মানুষকে আক্রান্ত করে, এবং প্রতি বছর আনুমানিক ১২,০০০ থেকে ২০০,০০০ জন মানুষ এতে মারা যায়। এই রোগটি সবচেয়ে বেশি দেখা যায় আফ্রিকা, এশিয়া এবং দক্ষিণ আমেরিকায়। প্রায় ৭০টিরও বেশি দেশের প্রায় ৭০০ মিলিয়ন মানুষ বাস করে যেখানে এই রোগটি সচরাচর দেখা যায়। গ্রীষ্মমণ্ডলীয় দেশসমূহের অর্থনীতিতে সবচেয়ে প্রভাব বিস্তারকারী পরজীবী ঘটিত রোগের মধ্যে ম্যালেরিয়ার পরেই দ্বিতীয় অবস্থানে আছে সিসটোসোমায়োসিস। প্রাচীনকাল থেকে বিংশ শতাব্দীর শুরুর দিক পর্যন্ত, সিসটোসোমায়োসিসের উপসর্গ হিসেবে মূত্রে রক্তের উপস্থিতিকে মিশরে মাসিকের পুরুষ সংস্করণ হিসেবে দেখা হত এবং এভাবে বালকদের রূপান্তর হিসাবে বিবেচিত হত। এটাকে অবহেলিত গ্রীষ্মমণ্ডলীয় রোগের শ্রেণীভুক্ত করা হয়।

তথ্যসূত্র

বহিঃসংযোগ

UNHCO site on Schistosomiasis 
River of Hope  — documentary about the rise of schistosomiasis along the Senegal river (video, 47 mins)
Schistosomiasis information for travellers from IAMAT (International Association for Medical Assistance to Travellers) 

পানিবাহিত রোগ
ক্যান্সারের সংক্রামক কারণসমুহ
গ্রীষ্মমণ্ডলীয় রোগ
প্রাণীবাহিত রোগ
যকৃৎবিজ্ঞান
ক্যান্সারের সংক্রামক কারণ
১৯৭৩ সিইসিএএফএ কাপ

১৯৭৩ সিইসিএএফএ কাপ ছিল কাউন্সিল ফর ইস্ট এ্যান্ড সেন্ট্রাল আফ্রিকা ফুটবল এসোসিয়েশন কাপ বা সিইসিএএফএ কাপের উদ্বোধনী আসর, যা উগান্ডায় অনুষ্ঠিত হয়। সিইসিএএফএ কাপকে আফ্রিকার প্রাচীনতম ফুটবল প্রতিযোগিতা হিসাবে বিবেচনা করা হয়, সেখানে মধ্য ও দক্ষিণ আফ্রিকা দল সমূহ অংশগ্রহণ করেছিল। ১৯৭৩ সালের এ প্রতিযোগতার ম্যাচগুলি ২২ সেপ্টেম্বর ১৯৭৩ থেকে ২৯ সেপ্টেম্বর ১৯৭৩ তারিখে অনুষ্ঠিত হয়। এটি পূর্বে মূলত চার জাতি গোসাগ কাপ ছিল, যাতে কেনিয়া, উগান্ডা, তাঞ্জানিয়া এবং জাঞ্জিবার প্রতিদ্বন্দ্বিতা করত। এবং এটি ১৯২৯ সাল থেকে ১৯৬৫ সাল পর্যন্ত চালু ছিল। ১৯৬৭ সালে গোসাগ কাপকে ইস্ট এ্যান্ড সেন্ট্রাল আফ্রিকান সিনিয়র চ্যালেঞ্জ কাপ বা সংক্ষেপে চ্যালেঞ্জ কাপ পরিবর্তন করা হয়, যা ১৯৭১ সাল পর্যন্ত পাচঁ বছর চালু ছিল, ১৯৭৩ সাল সিইসিএএফএ কাপ চালু হওয়ার আগ পর্যন্ত। ১৯৭৩ সিইসিএএফএ কাপের স্বাগতিক দেশ হিসাবে উগান্ডা তাঞ্জানিয়াকে ২-১ গোলে পরাজিত করে চ্যাম্পিয়ন হয়। প্রতিযোগিতায় তৃতীয় স্থান নির্ধারনী ম্যাচ অনুষ্ঠিত হয়নি, তাই গ্রুপ পর্যায়ের রানার্স আপ কেনিয়া ও জাম্বিয়া যৌথভাবে তৃতীয় স্থান অর্জন করে। গ্রুপ পর্বের শেষে উগান্ডা ও জাম্বিয়া একই পরিমাণ গোল ও পয়েন্ট অর্জন করে, ফলে প্লে-অফ পদ্ধতিতে আরেকটি ম্যাচ অনুষ্ঠিত হয় এবং ‍উগান্ডা ২-১ গোলে বিজয়ী হয়েছিল। বর্তমানে প্রতিযোগিতাটি সম্প্রসারিত হয়েছে এবং ১২টি (১৯৭৩ সাল থেকে ইথিওপিয়া, দক্ষিণ সুদান, বুরুন্ডি, রুয়ান্ডা, সুদান এবং ইরিত্রিয়া যোগ দেয়) বিভিন্ন দলের সমন্নয়ে একটি আধুনিক দিনের প্রতিযোগিতা হিসাবে প্রতিষ্ঠিত হয়েছে।

অংশগ্রহণকারী দল 
প্রতিয়োগিতায় ৬টি দল অংশগ্রহণ করেছিল: ৪টি মূল গোসাগ কাপ থেকে আসে এবং পরে দুটি যোগ হয়:

গ্রুপ পর্ব 
গ্রুপ পর্ব ২২ সেপ্টেম্বর শুরু হয় এবং ২৮ সেপ্টেম্বর শেষ হয়; যাতে একটি প্লে-অফ ম্যাচও অনুষ্ঠিত হয়েছিল। সপ্তাহব্যাপি প্রতি ম্যাচের দিন পর্যাক্রমিক ভাবে গ্রুপ এ ও গ্রুপ বি এর মধ্যে ম্যাচগুলো অনুষ্ঠিত হয়, গ্রুপ এ শেষ হয় প্লে-অফ দিয়ে। গ্রুপ এ এর নির্ধারিত ম্যাচ শেষে, উগান্ডা এবং জাম্বিয়া নিচে উল্লেখিত পরস্পর একই সমান যোগ্যতা অর্জন করে। তাই প্রথাগত পদ্ধতিতে মূল পর্বে উত্তরণের জন্য প্লে-অফ ম্যাচের সিদ্ধান্ত হয় এবং তাতে উগান্ডা বিজয়ী হয়েছিল।

<div id="Tiebreakers">
যদি দুই বা ততোধিক দলের গ্রুপ ম্যাচ শেষ হওয়ার পরে পয়েন্ট সমান হয়, তবে র‌্যাঙ্কিংয়ে নিম্ন লিখিত মানদণ্ড প্রযোজ্য হবে। (ক্রমিকভাবে সাজানো):

 সংশ্লিষ্ট দলসমূহের মধ্যকার প্রাপ্ত পয়েন্ট সংখ্যা;
 সংশ্লিষ্ট দলসমূহের মধ্যকার গোলের পার্থক্য;
 সংশ্লিষ্ট দলসমূহের মধ্যকার গোলের স্কোর;
 খেলায় জড়িত দলের মধ্যে এওয়ে গোলের স্কোর;
 সমগ্র খেলার গোলের ব্যবধান;
 সমগ্র খেলার গোলের স্কোর;
 যতগুলি ড্র।

গ্রুপ এ 

|}

গ্রুপ এ প্লে-অফ

গ্রুপ বি 

|}

ফাইনাল

ফাইনাল র‌্যাঙ্কিং 
শীর্ষ চার দল ছাড়া, গ্রুপ পর্বের একই টাই-ব্রেকিং মানদণ্ড ব্যবহার দলসমূহের র‌্যাঙ্কিং বা অবস্থান দেয়া হয়।

|-
|colspan="14"|08গ্রুপ পর্যায়ে দ্বিতীয় স্থান অর্জনকারী
|-

|-
|colspan="14"|08গ্রুপ পর্বে বিদায় হওয়া দল
|-

টীকা 
 ম্যাচে জিতলে ২ পয়েন্ট পাবে, ড্র করলে ১ পয়েন্ট পাবে এবং পরাজিত হলে ০ পয়েন্ট।

তথ্যসূত্র

সিইসিএএফএ কাপ
স্বাগতিক উগান্ডায় আন্তর্জাতিক ক্রীড়া প্রতিযোগিতা
একাত্তরের গণহত্যা ও মুক্তিযুদ্ধের প্রস্তুতি (ভাস্কর্য)

একাত্তরের গণহত্যা ও মুক্তিযুদ্ধের প্রস্তুতি হলো বাংলাদেশের একমাত্র গুচ্ছ ভাস্কর্য। এই ভাস্কর্যটি বাংলাদেশের স্বাধীনতা যুদ্ধের স্মরণে নিবেদিত। এটি জগন্নাথ বিশ্ববিদ্যালয়ের নতুন ভবনের সামনে স্থাপিত হয়েছে। এতে একাত্তরের গণহত্যা ও মুক্তিযুদ্ধের প্রস্তুতি তুলে ধরা হয়েছে।

বর্ণনা 
একাত্তরের গণহত্যা ও মুক্তিযুদ্ধের প্রস্তুতি ভাস্কর্যটি জগন্নাথ বিশ্ববিদ্যালয়ের প্রবেশমুখে নতুন ভবনের সামনে অবস্থিত। ভাস্কর্যটি তৈরি করেছেন শিল্পী ভাস্কর রাসা। তার সহযোগিরা ছিলেন ভাস্কর রাজীব সিদ্দিকী, রুমি সিদ্দিকী, ইব্রাহীম খলিলুর রহমান ও মিয়া মালেক রেদোয়ান। এটি দুই অংশে বিভক্ত। এক অংশে চিত্রায়িত হয়েছে ১৯৭১ সালের ২৫ মার্চ রাতে ঢাকায় পাক হানাদার বাহিনীর গণহত্যা ও অত্যাচারের দৃশ্য। অপর অংশে দেশের আপামর জনসাধারনের মুক্তিযুদ্ধের প্রস্তুতির চিত্র ফুটিয়ে তোলা হয়েছে। জগন্নাথ বিশ্ববিদ্যালয়ের সাবেক উপাচার্য অধ্যাপক ড. সিরাজুল ইসলাম খান ২০০৮ সালের ৩১ মার্চ এটি উদ্বোধন করেন।

আরও দেখুন 
 বাংলাদেশের মূর্তি ও ভাস্কর্য
 বাংলাদেশের স্বাধীনতা যুদ্ধের ভাস্কর্য

তথ্যসূত্র

বহিঃসংযোগ 
 গণহত্যার নীরব সাক্ষী জবির গুচ্ছ ভাস্কর্য  দৈনিক সমকাল, ২৫ মার্চ ২০১৮, পৃষ্ঠা ৩।

বাংলাদেশের স্বাধীনতা যুদ্ধের ভাস্কর্য
জগন্নাথ বিশ্ববিদ্যালয়
ঢাকার বহিরঙ্গন ভাস্কর্য
২০০৮-এর ভাস্কর্য
সিলেট সরকারি পলিটেকনিক ইনস্টিটিউট

সিলেট পলিটেকনিক ইনস্টিটিউট  বাংলাদেশ কারিগরি শিক্ষা বোর্ড নিয়ন্ত্রিত একটি ইঞ্জিনিয়ারিং শিক্ষাপ্রতিষ্ঠান। এই সরকারি ইনস্টিটিউটটি ১৯৫৫ সালে সিলেট শহরে প্রতিষ্ঠিত হয়। ১মে ৫(পাঁচটি) বিভাগ নিয়ে কার্যক্রম শুরু করা এই প্রতিষ্ঠানে বর্তমানে চার বছর মেয়াদি ডিপ্লোমা-ইন-ইঞ্জিনিয়ারিং কোর্সে ৭টি বিভাগ চলমান রয়েছে। সিভিল ইঞ্জিনিয়ারিং, ইলেকট্রিক্যাল ইঞ্জিনিয়ারিং, মেক্যানিক্যাল ইঞ্জিনিয়ারিং, কম্পিউটার ইঞ্জিনিয়ারিং, ইলেকট্রনিক্স ইঞ্জিনিয়ারিং, পাওয়ার ইঞ্জিনিয়ারিং ও ইলেকট্রোমেডিক্যাল ইঞ্জিনিয়ারিং বিভাগ চালু আছে। তবে আরো কয়েকটি বিভাগ চালু হওয়ার প্রক্রিয়াধীন আছে। আর এই কোর্সের মেয়াদকাল ৪ (চার) বছর।

অবস্থান 
সিলেট পলিটেকনিক ইনস্টিটিউট সিলেটের বরইকান্দি এলাকায় অবস্থিত। এর কাছেই সিলেট সরকারি টেকনিক্যাল কলেজ এবং সরকারি বাণিজ্য মহাবিদ্যালয় অবস্থিত। সিলেট রেলওয়ে স্টেশন থেকে প্রতিষ্ঠানটির দূরত্ব মাত্র এক কিলোমিটার।

ইতিহাস 
১৯৫৫ সালে ফোর্ড ফাউন্ডেশন ঢাকা, রংপুর, বগুড়া, পাবনা ও বরিশাল এই পাঁচটি পলিটেকনিক ইনস্টিটিউটের সাথে সিলেট পলিটেকনিক ইনস্টিটিউটটি প্রতিষ্ঠা করে। শুরুতে সিলেট পলিটেকনিক ইনস্টিটিউট ওকলাহোমা স্টেট ইউনিভার্সিটির পাঠ্যক্রমানুসারে ৩ বছর মেয়াদি কোর্স করাতো। যুক্তরাষ্ট্রে বিজ্ঞান কোর্সে প্রকৌশলে স্নাতককারী কর্তৃক বিধান রেখে তৎকালীন কারিগরি শিক্ষা বোর্ড কর্তৃক সার্টিফিকেট প্রদান করা হত। সিলেট পলিটেকনিক ইনস্টিটিউট-এর ক্যাম্পাসের নকশাকারী ছিলেন মাজহারুল ইসলাম এবং স্ট্যানলি টাইগারম্যান।

ক্যাম্পাস 

মূল ক্যাম্পাসে তিনতলা বিশিষ্ট একটি ভবন, অফিস, গ্রন্থাগার, আধুনিক যন্ত্রপাতি সমৃদ্ধ তিনটি বড় ওয়ার্কশপ ভবন, শরীরচর্চাকেন্দ্র, বিজ্ঞানাগার এবং একটি অডিটোরিয়াম রয়েছে।

এছাড়া মূল ভবনের দক্ষিণ পাশে রয়েছে মসজিদ। ক্যাম্পাসের সামনেই আছে শহিদ মিনার। তার ঠিক পেছনেই রয়েছে বিশাল পুকুর। পুকুরের বিপরীত পাশে কম্পিউটার ও ইলেকট্রোমেডিকেল ভবন অবস্থিত। সিলেট পলিটেকনিকের প্রধান খেলার মাঠটি ক্যাম্পাস হতে একটু ভিতরে অবস্থিত; যদিও ক্যাম্পাসের বাহিরে আরেকটি মাঠ রয়েছে।
প্রিন্সিপ্যাল-এর বাংলো, শিক্ষক এবং অন্যান্য কর্মচারীদের কোয়ার্টার ক্যাম্পাসের মধ্যেই অবস্থিত। ক্যাম্পাসের আবাসিক এলাকাজুড়ে বিভিন্ন ধরনের গাছ যেমন - আম,কাঁঠাল, পেয়ারা, নারিকেল, সুপারি ইত্যাদি গাছ রয়েছে।

টেকনোলজি এবং আসনসংখ্যা
একাডেমিক টেকনোলজি সমূহের মধ্যে রয়েছে:
পাওয়ার-৫০
 সিভিল - ১৫০
 কম্পিউটার বিজ্ঞান এবং প্রযুক্তিবিদ্যা -১০০
 ইলেকট্রনিক্স-১০০
 ইলেকট্রিক্যাল-১০০
 মেকানিক্যাল-১০০
 ইলেকট্রোমেডিক্যাল-৫০

ছাত্রাবাস 
ছাত্রদের জন্য দুটি এবং ছাত্রীদের জন্য একটি আবাসিক হল রয়েছে।
 সুরমা ছাত্রাবাস(বর্তমানে বন্ধ আছে)
 প্রতিভা ছাত্রাবাস (বর্তমানে বন্ধ আছে)
 মহিলা ছাত্রাবাস(বর্তমানে বন্ধ আছে)

আরও দেখুন 
 বাংলাদেশ কারিগরি শিক্ষা বোর্ড
 ঢাকা প্রকৌশল ও প্রযুক্তি বিশ্ববিদ্যালয়
 ঢাকা পলিটেকনিক ইনস্টিটিউট

তথ্যসূত্র

বহিঃসংযোগ 

 অফিসিয়াল ওয়েবসাইট 

সিলেটের শিক্ষাপ্রতিষ্ঠান
সিলেট বিভাগের পলিটেকনিক ইনস্টিটিউট
১৯৫৫-এ প্রতিষ্ঠিত
১৯৫৫-এ প্রতিষ্ঠিত শিক্ষাপ্রতিষ্ঠান
বাংলাদেশের কারিগরি শিক্ষাপ্রতিষ্ঠান

বাংলাদেশের সরকারি পলিটেকনিক ইনস্টিটিউট
কা'ব ইবনে যুহাইর

কা'ব বিন যুহাইর () ছিলেন সপ্তম শতাব্দির একজন  আরব কবি। তিনি ইসলামের নবি মুহাম্মাদ-এর সমকালীন ছিলেন। তিনি নবি মুহাম্মাদ-এর প্রশংসায় রচিত বিখ্যাত কাসিদা বানাত সু'য়াদ এর লেখক। যা ছিল প্রথম আরবী না’ত।

তথ্যসূত্র

উৎস

পুস্তক বিবরণী 
 Penzer, Norman Mosley. "The Harem", Chapter XI
 The Burda of Hadrat Ka'b bin Zuhair
 

পুরুষ সাহাবা
ইসলামপূর্ব আরব কবি
কবি সাহাবা
৭ম শতাব্দীর আরব কবি
সাহাবা
ইসলামের প্রথম যুগের কবি
স্নেহা উল্লাল

স্নেহা উল্লাল হলেন একজন সদ্য বিদায়ী ভারতীয় চলচ্চিত্র অভিনেত্রী যিনি যিনি সাধারণত বলিউড এবং টলিউড চলচ্চিত্রে অভিনয় করে থাকেন। তিনি তেলুগু চলচ্চিত্র উল্লাসামগা উতসাহামগা, সিমবা এবং বলিউড চলচ্চিত্র লাকি: নো টাইম ফর লাভ চলচ্চিত্রের জন্য সুপরিচিত।

ব্যক্তিগত জীবন ও শিক্ষা
স্নেহা উল্লাল ওমানের মাস্কটে জন্মগ্রহণ এবং ভারতের হায়দ্রাবাদে প্রতিপালিত হন; যেখানে তিনি ম্যাঙ্গালোর, কর্ণাটকের তুলু ভাষী পিতা এবং একজন সিন্ধি ভাষী মায়ের ঘরে প্রাথমিক শিক্ষালাভ করেন। তিনি মাস্কটের ইন্ডিয়ান স্কুল এবং ওমানের ইন্ডিয়ান স্কুল সালালাহ-এ লেখাপড়া করেন। পরবর্তীতে তিনি তার মায়ের সাথে মুম্বাই স্থানান্তরিত হয়ে ডুরেলো কনভেন্ট হাই স্কুল এবং বর্তক কলেজে অধ্যয়ন করেন।

কর্মজীবন
স্নেহা ২০০৫ সালের বলিউড চলচ্চিত্র লাকি:নো টাইম ফর লাভ-এ সুপারস্টার সালমান খান এর বিপরীতে অভিনয়ের মাধ্যমে হিন্দি চলচ্চিত্রে আত্মপ্রকাশ করেন। সিনেমাটিতে কাজ করার পরে তাকে ঐশ্বর্যা রাই বচ্চন এর চেহারার সাথে আকর্ষণীয় মিল রয়েছে বলে পরিলক্ষিত হয়েছিল।

চলচ্চিত্রের তালিকা

তথ্যসূত্র

বহিঃসংযোগ
 

জীবিত ব্যক্তি
ভারতীয় চলচ্চিত্র অভিনেত্রী
মুম্বইয়ের অভিনেত্রী
সিন্ধি ব্যক্তি
কন্নড় চলচ্চিত্র অভিনেত্রী
১৯৮৭-এ জন্ম
তুলু ব্যক্তি
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
বাংলা চলচ্চিত্র অভিনেত্রী
২১শ শতাব্দীর ভারতীয় অভিনেত্রী
ভারতীয় ওয়েব ধারাবাহিক অভিনেত্রী
আফগানিস্তান আমিরাত

আফগানিস্তান আমিরাত বা আফগান আমিরাত ( ) ছিল বর্তমানে আফগানিস্তানে অবস্থিত একটি আমিরাত। দুররানি সাম্রাজ্য থেকে এই আমিরাত জন্মলাভ করে। মধ্য এশিয়ায় আধিপত্যের জন্য রুশ সাম্রাজ্য ও যুক্তরাজ্যের মধ্যে সংঘটিত গ্রেট গেম রাষ্ট্রের ইতিহাসে প্রভাব বিস্তার করেছে। এই যুগে দক্ষিণ এশিয়ায় ইউরোপীয় ঔপনিবেশিক স্বার্থ বৃদ্ধি পেয়েছে। আমিরাতের সাথে শিখ সাম্রাজ্যের যুদ্ধ হয়। পরে ব্রিটেনের সাথে প্রথম ইঙ্গ-আফগান যুদ্ধ সংঘটিত হয়েছে। এতে ব্রিটিশরা জয়ী হলেও যুদ্ধে তাদের প্রাথমিক উদ্দেশ্য পূরণ হয়নি। দ্বিতীয় ইঙ্গ-আফগান যুদ্ধের সময় ব্রিটিশরা আফগানদের পরাজিত করে এবং আফগানিস্তানের বৈদেশিক বিষয়াদির নিয়ন্ত্রণ নিতে সক্ষম হয়। তৃতীয় ইঙ্গ-আফগান যুদ্ধের পর স্বাক্ষরিত ইঙ্গ-আফগান চুক্তির পর আমির আমানউল্লাহ খান খান এসকল বিষয় আফগানিস্তানের হাতে তুলে নিতে সক্ষম হন।

ইতিহাস 
প্রতিষ্ঠার কয়েকবছর পর ১৮৩৭ খ্রিষ্টাব্দে প্রথম ইঙ্গ-আফগান যুদ্ধ শুরু হয়। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছে। যুদ্ধের সময় ব্রিটেন আফগানিস্তানের উপর আধিপত্য স্থাপন করতে সক্ষম হয়। ফলে রুশরা এই অঞ্চলে অগ্রসর হতে পারেনি। যুদ্ধে ব্রিটিশরা সাময়িকভাবে বিজয় লাভ করেছিল। পরে ব্রিটিশরা ফিরে আসে এবং দোস্ত মুহাম্মদ খান আমির হন।

১৮৬৩ খ্রিষ্টাব্দে দোস্ত মুহাম্মদ খান মারা যাওয়ার পর তার পুত্র শের আলি খান তার উত্তরসুরি হন। তিন বছর পর তার বড় ভাই মুহাম্মদ আফজাল খান তাকে ক্ষমতাচ্যুত করেন। ১৮৬৮ খ্রিষ্টাব্দে শের আলি খান পুনরায় ক্ষমতায় আসেন। ক্ষমতা পাওয়ার পূর্বে তিনি কিছুকাল রাশিয়ায় নির্বাসনে ছিলেন। তার আমির হওয়ার পর ব্রিটিশদের সাথে দ্বন্দ্ব্ব বৃদ্ধি পায় এবং দ্বিতীয় ইঙ্গ-আফগান যুদ্ধ শুরু হয়। তিনি কাবুল ত্যাগ করতে বাধ্য হন। এরপর ১৮৭৯ খ্রিষ্টাব্দে তিনি মাজারে শরিফে মারা যান। তার উত্তরসুরি মুহাম্মদ ইয়াকুব খান ব্রিটিশদের সাথে গান্দমাকের সন্ধি স্বাক্ষর করেছিলেন। এর ফলে আফগানিস্তানের বৈদেশিক বিষয়াদিতে ব্রিটিশদের নিয়ন্ত্রণ স্থাপিত হয়। ১৮৯৩ খ্রিষ্টাব্দে আবদুর রহমান খানের শাসনামলে ডুরান্ড লাইন প্রতিষ্ঠা হয় যার মাধ্যমে প্রভাবাধীন অঞ্চল নির্ধারিত হয়েছিল। এই লাইনটি এখনো কার্যকর রয়েছে।

আবদুর রহমান খান কয়েকটি রাজনৈতিক উত্থান দমন করেছেন। ১৯০১ খ্রিষ্টাব্দে তার মৃত্যুর পর তার পুত্র হাবিবউল্লাহ খান আমির হন। তিনি আফগানিস্তানের আধুনিকায়ন করতে চেয়েছিলেন। প্রথম বিশ্বযুদ্ধের সময় জার্মান ও তুর্কি প্রচেষ্টা সত্ত্বেও তিনি আফগানিস্তানকে নিরপেক্ষ রাষ্ট্র হিসেবে বজায় রেখেছিলেন। ১৯১৯ খ্রিষ্টাব্দে তিনি নিহত হন।

হাবিবউল্লাহ খানের পর নাসরুল্লাহ খান আমির হন। হাবিবউল্লাহ খানের পুত্র আমানউল্লাহ খান তার বিপক্ষে দাঁড়ান এবং ক্ষমতা গ্রহণ করেন। তৃতীয় ইঙ্গ-আফগান যুদ্ধের পরে রাওয়ালপিন্ডির সন্ধি স্বাক্ষরিত। এরপর ব্রিটিশরা আফগানিস্তানকে স্বাধীন হিসেবে মেনে নেয়। আমানউল্লাহ খান দেশের সংস্কার চালু রাখেন। ১৯২৬ খ্রিষ্টাব্দে তাকে বাদশাহ ঘোষণা করা হয় এবং আফগানিস্তান রাজতন্ত্র প্রতিষ্ঠিত হয়।

আরও দেখুন 
 আফগানিস্তানে ইউরোপীয় প্রভাব
 আফগানিস্তানের বাদশাহদের তালিকা

তথ্যসূত্র 

১৯২৯-এ আফগানিস্তানে বিলুপ্ত
১৮২৩-এ প্রতিষ্ঠিত রাষ্ট্র ও অঞ্চল
মধ্যপ্রাচ্যের সাবেক রাষ্ট্র
দক্ষিণ এশিয়ার প্রাক্তন রাষ্ট্র
মধ্যএশিয়ার সাবেক রাষ্ট্র
আফগানিস্তান আমিরাত
প্রাক্তন আমিরাত
আধুনিক আফগানিস্তান
১৮২৩-এ আফগানিস্তানে প্রতিষ্ঠিত
২০শ শতাব্দীতে আফগানিস্তান
খাইবার পাখতুনখোয়ার ইতিহাস
আফগানিস্তানের আধুনিক ইতিহাস
মধ্য এশিয়ার প্রাক্তন রাষ্ট্র
হেমকোষ

হেমকোষ () হেমচন্দ্র বরুয়ার দ্বারা প্ৰণিত অসমীয়া ভাষার প্ৰথম বুৎপত্তিগত অভিধান। ১৯০০ সালে পি. আর. গাৰ্ডেন এবং হেমচন্দ্র গোস্বামীর তত্ত্বাবধানে এটার প্ৰথম সংস্করণ প্ৰকাশ করা হয়েছিল। প্ৰথম অবস্থায় এই অভিধানে ২২,৩৪৬ টা শব্দ ছিল৷ বৰ্তমানে এতে এক লাখের ও অধিক শব্দ সংযোগ করা হয়েছে। হেমচন্দ্র বরুয়ার মৃত্যু পর তার নাতি দেবানন্দ বরুয়া হেমকোষ প্ৰিণ্টাস স্থাপন করে হেমকোষ প্ৰকাশনার দায়িত্ব গ্ৰহণ করেন। ১৯৬৫ সাল থেকে ২০১১ পর্যন্ত হেমকোষের ১০টা সংবৰ্ধিত সংস্করণ প্ৰকাশ হয় এবং এই অভিধানে বরুয়াই ৮০ হাজারের ও অধিক শব্দ সংযোগ করেন।

প্ৰণেতা
 হেমচন্দ্র বরুয়া  () (১৮৩৫-১৮৯৬) অসমীয়া ভাষা-সাহিত্যর একজন একনিষ্ঠ সেবক ছিলেন। তাকে অসমীয়া ভাষার পণ্ডিত নামে সম্বোধন করা হত। ১৮৩৫ সালের ১০ ডিসেম্বর আসামের যোরহাট জেলার রাজা-বাহর গ্রামে হেমচন্দ্র বরুয়ার জন্ম হয়েছিল। তার পিতার নাম ছিল মুক্তারাম বরুয়া  এবং মাতার নাম ছিল রূপহী দেবী।

আরো দেখুন
 হেমচন্দ্র বরুয়া
 দেবানন্দ বরুয়া

তথ্য সূত্র

অসমীয়া গ্ৰন্থ
as: হেমকোষ
অসমীয়া ভাষা
অসমীয়া ভাষার বই
হেমচন্দ্র বরুয়া

হেমচন্দ্র বরুয়া  () (১৮৩৫-১৮৯৬) অসমীয়া ভাষা-সাহিত্যর একজন একনিষ্ঠ সেবক৷ অসমীয়া ভাষার পণ্ডিত নামে সম্বোধিত হেমচন্দ্র বরুয়া , হেমকোষ অভিধানের প্রণেতা৷ তার মৃত্যুর পর ১৯০০ সালে হেমকোষ প্রকাশিত হয়৷

জন্ম 
১৮৩৫ সালের ১০ ডিসেম্বরে (১৭৫৭ শকর ২৪ আঘোন) আসামের যোরহাট জেলার রাজা-বাহর গ্রামে জন্ম গ্রহণ করেন।
তার পিতার নাম ছিল মুক্তারাম বরুয়া এবং মাতার নাম ছিল রূপহী দেবী ৷ মুক্তারাম বরুয়ার তিনজন পুত্ৰ এবং একজন কন্যা সন্তান ছিল৷ হেমচন্দ্র বরুয়া মুক্তারাম বরুয়ার জ্যেষ্ঠ সন্তান ছিলেন৷

শিক্ষাজীবন 
হেমচন্দ্র বরুয়া শিক্ষাজীবন শুরু হয় ৯ বছর বয়সে৷ ঐসময় তাকে বৰ্ণমালা ও শব্দের ব্যবহারের সাথে ব্যাকরণও শিক্ষা দেয়া হয়। ব্যাকরণ শিক্ষার সন্ধিকালে তার শিক্ষাজীবনে বাটা পড়ে, কারণ সেইসময়ে তাদের গ্রামে কলেরা রোগ মহামারি রূপ ধারণ করলে তার পিতাকে গ্রামের রোগীদের চিকিৎসা দিতে ব্যস্ত থাকতেন শেষে তিনি নিজেই সেই রোগে আক্ৰান্ত হয়ে ইহলীলা ত্যাগ করেন৷ ফলে তাকে শিবসাগর লক্ষ্মীরাম বরুয়ার বাড়িতে গিয়ে থাকতে হয়৷ কিছুদিন পরে লক্ষ্মীরাম বরুয়া তাকে শিবসাগর কাছারীতে দিয়ে আসেন। সেখানে তিনি মাসিক চার টাকা বেতন পাইতেন।তখন তিনি ক্যাপ্টেন ব্ৰডীর সংস্প্রশে আসেন,যিনি সেই সময়কার শিবসাগরের ডেপুটী কমিশনার ছিলেন ক্যাপ্টেন ব্ৰডী এবং খ্ৰীষ্টান মিশনারীদের সহায়তায় তিনি ইংরেজি ভাষা এবং সংস্কৃতির জ্ঞান অর্জন করেন ।

নানান প্রতিকূল পরিস্থিতির মধ্য দিয়ে তিনি সংস্কৃত, হিন্দী এবং ইংরেজি ভাষার জ্ঞান লাভ করেন৷

বিবাহ 
১৮৫২ সালে তিনি বিয়ে করেন। একবছর পরে তিনি কণ্যা সন্তান জন্ম লাভ করেন৷ কণ্যা সন্তানের নাম পদ্মাবতী  রেখেছিলেন৷ বিয়ের মাত্র দুবছর পর তার স্ত্রীর অকাল মৃত্যু হয়৷

কৰ্ম জীবন 
 গোলাঘাটের রাজস্ব বিভাগে ৬মাসের মতো ছিলেন৷
 শিবসাগর ইংরেজি স্কুলে কিছুদিন শিক্ষা প্ৰদান৷
 পুনরায় রাজস্ব বিভাগের চাকরিতে যোগদান। (১৮৬২ সাল পর্যন্ত)
 গুয়াহাটিতে ন্যায়িক আদালতের ভাষা অনুবাদক হিসাবে যোগদান৷
 অধীক্ষক (সুপারিণ্টেডেণ্ট) পদে পদোন্নতি লাভ৷
 কামরূপের উপায়ুক্ত কাৰ্যালয়ে একবছর অনুবাদক পদে যোগদান৷
 ন্যায়িক আয়ুক্ত কাৰ্যালয়ে পুনরায় যোগদান৷
 কিছুকাল 'আসাম নিউজ' পত্রিকার সম্পাদক৷

এসব ছাড়াও তিনি মিশনারিদের দ্বারা প্ৰকাশিত অরুণোদই এর সাথে জড়িত ছিলেন৷ ১৮৯৬ সালে তার মৃত্যু হয়৷

প্ৰকাশিত গ্রন্থাবলী 
 অসমীয়া ব্যাকরণ, ১৮৫৯ সালে প্ৰকাশ পায়৷
 অসমীয়া শিশুদের ব্যাকরণ
 তুলনামূলক ব্যাকরণ
 অসমীয়া শিশুদের আদিপাঠ
 পাঠ-মালা, এই বইটি ১৮৮২ সালে রচনা করেছিলেন৷
 স্বাস্থ্য রক্ষা বা গা ভাল রাখিবার উপায়,
 কানীয়ার কীৰ্ত্তন
 বাহিরে রংচং ভিতরে কোয়াভাতুরী
 Assamese Marriage System
 অসমীয়া হেমকোষ, এই অভিধানটি ১৯০০ সালে প্ৰকাশ পায়৷

তথ্য সূত্র

বহিঃসংযোগ 
 কানীয়াৰ কীৰ্ত্তন, wikisource-ত থকা লিখনি।
 indiaheritage.org

১৮৩৫-এ জন্ম
১৮৯৬-এ মৃত্যু
ভারতীয় সম্পাদক

as: হেমচন্দ্ৰ বৰুৱা
শিবসাগর জেলার ব্যক্তি
১৮৩৬-এ জন্ম
১৮৯৭-এ মৃত্যু
ভারতীয় পুরুষ লেখক
১৯শ শতাব্দীর ভারতীয় সাংবাদিক
১৯শ শতাব্দীর ভারতীয় ভাষাবিজ্ঞানী
তুরবাহ

তুরবাহ একটি আরবি শব্দ; এর অর্থ কাঠ ও মাটি দিয়ে তৈরি একটি চতুর্ভুজ বা বৃত্তাকার ছোট সিজদাহ করার স্থল। এতে লেখা থাকে "ইয়া আলি", "ইয়া ফাতিমা আল জাহরা" ইত্যাদি। ইসলামী নিয়ম অনুযায়ী এটি একটি সচ্ছ ও পবিত্র। সিজদাহ করা যাবে মাটিতে, পাতায়, কাঠে, পাথরে, কাগজ (সব কাগজ নয়) এবং করা যাবে না কাপড়ে (যে কোনো প্রকার), ফলে, লোহা, ধাতব্য, প্লাস্টিক, সিরামিক, কাচ। তাই শিয়া সম্প্রদায় বিশ্বাস করেন যে, "কারবালা" (ইরাকের কুফার অন্তরগত একটি ময়দান, যেখানে হুসাইন ইবনে আলী শহিদ হয়েছিলেন)-এর মাটি খুব পবিত্র এবং এটা সিজদাহ করার জন্য সর্বত্তোম উপযোগী। কিন্তু সুন্নিরা এটাকে বিদাহ বলে মনে করেন।

তথ্যসূত্র 

নামাজ
শিয়া ইসলাম
নামাজের পরিভাষা
মিসিসিপি হাইওয়ে ৯ডব্লিউ

মিসিসিপি হাইওয়ে ৯ডব্লিউ (এমএস ৯ডব্লিউ) হল উত্তর মিসিসিপিতে অবস্থিত  দীর্ঘ একটি প্রাদেশিক হাইওয়ে। এ পথের দক্ষিণ প্রান্ত ক্যালহৌন প্রদেশের অন্তর্গত ব্রুসের উত্তরে এমএস ৯ হাইওয়েতে এবং উত্তর প্রান্ত লাফায়েত প্রদেশের অন্তর্গত অক্সফোর্ডের দক্ষিণের এমএস ৭ হাইওয়েতে গিয়ে মেশে। এই পথটি একটি অবিভাজিত দুই-লেনের রাস্তা, যার সম্পূর্ণ দৈর্ঘ্য এবং উপবিভাগ গ্রাম্য অঞ্চলের ভেতর দিয়ে অতিক্রম করেছে। এমএস ৯ডব্লিউ প্যারিসের এমএস ৩১৫কে ছেদ করে। এমএস ৯ ডব্লিউ ১৯৫৬ সালে এর বর্তমান বিন্যাস লাভ করে এবং ১৯৬০ সালের দিকে নুড়িবিছানো রাস্তা থেকে পরিপূর্ণ পাকা রাস্তা করা হয়।

পথের বর্ণনা 
এমএস ৯ডব্লিউ হাইওয়ের সূচনা ক্যালহৌন প্রদেশের অন্তর্গত ব্রুসের উত্তরে এমএস ৯ হাইওয়ের একটি সংযোগস্থল থেকে। এরপরে রাস্তাটি দুই-লেনের একটি অবিভাজিত রাস্তা হয়ে জঙ্গল, কৃষিজমি এবং কিছু বাড়িঘরের পাশ ঘেঁষে উত্তর-পশ্চিম দিকে ধাবিত হয়। এরপর রাস্তা উত্তরদিকে মোড় ঘুরে ব্যানার সম্প্রদায়ের দিকে যায়, যেখানে এটি দুটি কাউন্টি রাস্তা - সিআর ২৭৫ এবং সিআর ২৬৭ কে ছেদ করে। এমএস ৯ডব্লিউ উত্তরপশ্চিমে আরো বেঁকে গেলে এটি গভীর জঙ্গলে প্রবেশ করে এবং পরে আবারও কৃষিজমিতে প্রবেশ করে, যেখানে সিআর ২৮৪-এর সাথে একটি জাংশন তৈরি হয়। লাফায়েত প্রদেশ পার করে এই হাইওয়ে প্যারিসে প্রবেশ করে এমএস ৩১৫-এর পূর্বপ্রান্ত এবং সিআর ৪২৮-কে ছেদ করে। এই ছেদের পর এমএস ৯ডব্লিউ আরো বেশকিছু মাইল ধরে জঙ্গলের মধ্য দিয়ে চলে এর শেষপ্রান্ত তথা অক্সফোর্ডের দক্ষিণে এমএস ৭-এ প্রবেশ করে। এমএস ৯ডব্লিউ আইনগতভাবে মিসিসিপি কোড § ৬৫-৩-৩ হিসেবে নথিবদ্ধ আছে।

ইতিহাস 
১৯৫৬ সালে ব্রুসের উত্তরের এমএস ৯ থেকে অক্সফোর্ডের এমএস ৭ পর্যন্ত সংযোগকারী নুড়ি বিছানো রাস্তা হিসেবে এমএস ৯ডব্লিউ তৈরি করা হয়েছিল। ১৯৬০ সালের মধ্যে সম্পূর্ণ রাস্তাটিকে পাকা করা হয়। এরপর থেকে হাইওয়েটি বড় ধরনের কোনো পরিবর্তনের মধ্য দিয়ে আর যায়নি।

প্রধান বিভাজন

তথ্যসূত্র 

০০৯ডব্লিউ
মিসিসিপি অঙ্গরাজ্যের মহাসড়ক
সেসেলিয়া জয়েস

সেসেলিয়া নোরা ইসোবেল মেরি জয়েস (জন্ম: ২৫ জুলাই, ১৯৮৩) উইকলো এলাকায় জন্মগ্রহণকারী আয়ারল্যান্ডের বিশিষ্ট প্রমিলা ক্রিকেটার। আয়ারল্যান্ড মহিলা ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন। পাশাপাশি লেগ স্পিন বোলিংয়েও পারদর্শিতা দেখিয়েছেন সেসেলিয়া জয়েস।

খেলোয়াড়ী জীবন 
১৪ জুলাই, ২০০১ তারিখে অস্ট্রেলিয়ার বিপক্ষে অনুষ্ঠিত সিরিজের দ্বিতীয় ওডিআইয়ে তার অভিষেক ঘটে। এছাড়াও, সিরিজের তৃতীয় খেলায় অংশ নেন। ইউরোপীয় চ্যাম্পিয়নশীপে স্কটল্যান্ডের বিপক্ষে খেলেন। জুলাই, ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফিতে দলের সদস্য ছিলেন। পরের বছর ডাবলিনে নিউজিল্যান্ডের বিপক্ষে তিনটি ওডিআইয়ে খেলেন। ২০০৫ সালে দক্ষিণ আফ্রিকায় অনুষ্ঠিত ক্রিকেট বিশ্বকাপে আইরিশ ক্রিকেটের প্রতিনিধিত্ব করেন। এছাড়াও তিনি ২০০৫ সালে অস্ট্রেলিয়ার বিপক্ষে এবং ইউরোপীয় চ্যাম্পিয়নশীপে খেলেন। ২০০৬ সালে ভারত ও নেদারল্যান্ডসের বিরুদ্ধে দু’টি করে মোট চারটি ওডিআইয়ে অংশ নেন।

পরিসংখ্যান 
জুলাই, ২০০১ সাল থেকে আন্তর্জাতিক ক্রিকেটে প্রতিনিধিত্ব করছেন তিনি। আয়ারল্যান্ড ক্রিকেট দলের পক্ষে এ পর্যন্ত ৪৭টি একদিনের আন্তর্জাতিকে অংশ নিয়েছেন। একদিনের আন্তর্জাতিকে জয়েস ২৩.৫৩ গড়ে সর্বমোট ৯৬৫ রান তুলেছেন। ২০১০ সালের নেদারল্যান্ডসের বিপক্ষে নিজস্ব সর্বোচ্চ অপরাজিত ৭৮* তুলেছেন। এছাড়াও, স্কটল্যান্ডের বিপক্ষে বোলিং করে একমাত্র উইকেটটি তুলেছেন।

ব্যক্তিগত জীবন 
ক্রিকেট পরিবার থেকে জয়েস এসেছেন। তার যমজ বোন ইসোবেল আয়ারল্যান্ডের পক্ষে টেস্ট ও ওডিআইয়ে খেলছেন। ক্রীড়ানুরাগী পরিবারের সন্তান জয়েসের অন্য তিন ভাই - ডমিনিক, এড ও গাস সকলেই আয়ারল্যান্ডের পুরুষ ক্রিকেট দলে খেলছেন। তন্মধ্যে, এড ইংল্যান্ড ক্রিকেট দলে প্রতিনিধিত্ব করেন।

তথ্যসূত্র

আরও দেখুন 
 এড জয়েস
 আয়ারল্যান্ড মহিলা ক্রিকেট দল
 ২০১৫ আইসিসি মহিলা বিশ্ব টুয়েন্টি২০ বাছাইপর্ব

আইরিশ মহিলা ক্রিকেটার
১৯৮৩-এ জন্ম
জীবিত ব্যক্তি
আয়ারল্যান্ডের মহিলা একদিনের আন্তর্জাতিক ক্রিকেটার
আয়ারল্যান্ডের মহিলা টুয়েন্টি২০ আন্তর্জাতিক ক্রিকেটার
যমজ ক্রীড়াবিদ
আয়ারল্যান্ডের মহিলা ক্রিকেট অধিনায়ক
মোঃ বদিউজ্জামান

মোঃ বদিউজ্জামান (জন্মঃ ৮ জানুয়ারি, ১৯৪৪) বাংলাদেশের দুর্নীতি দমন কমিশনের (দুদক) সাবেক চেয়ারম্যান। তিনি লক্ষীপুর শহরে মজুপুরে জন্মগ্রহণ করেন। তিনি ঢাকা বিশ্ববিদ্যালয় হতে ১৯৬৩ সালে রাষ্ট্র বিজ্ঞানে (অনার্স) এবং ১৯৬৪ সালে এম এ পাশ করেন।

তথ্যসূত্র 

১৯৪৪-এ জন্ম
ঢাকা বিশ্ববিদ্যালয়ের প্রাক্তন শিক্ষার্থী
লক্ষ্মীপুর জেলার ব্যক্তি
দুর্নীতি দমন কমিশনের (বাংলাদেশ) চেয়ারম্যান
২০০৮-১১ সালে আইসল্যান্ডের অর্থনৈতিক সঙ্কট

২০০৮-১১ সালে আইসল্যান্ডের অর্থনৈতিক সঙ্কট একটি উল্লেখযোগ্য অর্থনৈতিক এবং রাজনৈতিক ঘটনা যার শুরু হয়েছিলো ২০০৮ সালের শেষ দিকে যখন দেশটির প্রধান তিনটি বেসরকারী বাণিজ্যিক ব্যাংকই সময়মত ঋণ পরিশোধে ব্যার্থ হয়। দেশটির অর্থনীতির অনুপাতে অতীতে অন্য যে কোন দেশের চেয়ে আইসল্যান্ডের সামগ্রিক ব্যাংকিং বিপর্যয় বৃহত্তম যার ফল হচ্ছে ২০০৮-২০১০ সালের অর্থনৈতিক মন্দা এবং রাজনৈতিক অস্থিরতা।

তথ্যসূত্র 

রাজনীতি
অর্থনীতি
২০০০-এর দশকের অর্থনৈতিক ইতিহাস

আর্থিক সংকট
২০০৮-এ অর্থনীতি
২০০৯-এ অর্থনীতি
২০১০-এ অর্থনীতি
২০১১-এ অর্থনীতি
প্রথম পিটার দ্বীপ

প্রথম পিটার দ্বীপ (, ) হচ্ছে অ্যান্টার্কটিকা হতে  দূরে বেলিংশাউসেন সাগরে অবস্থিত একটি জনমানবশূন্য আগ্নেয় দ্বীপ। এর উপর নরওয়ের ঔপনিবেশিক দাবী রয়েছে। এটি অ্যান্টার্কটিকা এবং উপঅ্যান্টার্কটিকায় নরওয়ের তিনটি উপনিবেশের একটি; বাকি দুটি হল রানী মড ল্যান্ড এবং বোভেত দ্বীপ। প্রথম পিটার দ্বীপ  দীর্ঘ,  প্রশস্ত এবং  আয়তন বিশিষ্ট।  উচ্চতা বিশিষ্ট চরমোদগ্র লারস ক্রিস্টেনসেন শৃঙ্গ এ দ্বীপের সর্বোচ্চ শৃঙ্গ। দ্বীপের প্রায় সম্পূর্ণই হিমবাহ দ্বারা আচ্ছাদিত এবং বছরের বেশীরভাগ সময় প্রবহমান বরফ দ্বারা পরিবেষ্টিত, ফলে প্রায় সারা বছর জুড়েই এটি অনধিগম্য থাকে। সামুদ্রিক পাখি ও সীল ছাড়া এ দ্বীপে খুব সামান্যই জীববৈচিত্র্য লক্ষ্য করা যায়।

১৮২১ সালের ২১ জানুয়ারি ফ্যাবিয়ান গটলিব ফন বেলিংশাউসেন সর্বপ্রথম এই দ্বীপটি দৃষ্টিগোচর করেন এবং রাশিয়ার প্রথম পিটারের নামে এর নামকরণ করেন। অতঃপর একশত বছরেরও বেশি সময় এই দ্বীপে কেউ অবতরণে সক্ষম হন নি, অবশেষে ২ ফেব্রুয়ারি ১৯২৯ সালে লারস ক্রিস্টেনসেনের আর্থিক পৃষ্ঠপোষকতায় নীলস লারসেন ও ওলা ওলস্টাডের দ্বিতীয় নরভেজিয়া অভিযান এই দ্বীপে সর্বপ্রথম পৌঁছাতে সক্ষম হয়। তারা এই দ্বীপে নরওয়ের দাবী প্রতিষ্ঠা করেন, যা ১৯৩১ সালে একে নরওয়ে রাষ্ট্রের অন্তর্ভুক্ত করে এবং ১৯৩৩ সালে একে নরওয়ের একটি উপনিবেশে রূপান্তর করা হয়। এখানে পরবর্তী অবতরণের ঘটনা ঘটে ১৯৪৮ সালে, অতঃপর এখানে কিছু বৈজ্ঞানিক গবেষণা এবং সীমিত পরিমাণে পর্যটন করা হয়। ১৯৬১ সালে দ্বীপটি অ্যান্টার্কটিক চুক্তির অন্তর্ভুক্ত হয়। ১৯৮৭ সাল থেকে এই দ্বীপে একটি স্বয়ংক্রিয় আবহাওয়া স্টেশন রয়েছে। তিনটি অপেশাদার বেতার অভিযান ডিএক্স-পেডিশন এই দ্বীপ পরিদর্শন করেছেন এবং মাঝেমধ্যে অল্প সংখ্যক কিছু পর্যটক এখানে এসেছেন।

তথ্যসূত্র

অ্যান্টার্কটিকার দ্বীপসমূহ
অ্যান্টার্কটিকার ভূগোল
অ্যান্টার্কটিকার পর্বত
নরওয়ের জনমানবশূন্য দ্বীপসমূহ
নরওয়ের উপনিবেশসমূহ
দক্ষিণ মহাসাগরের আগ্নেয়গিরি